ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	1.  ՀՀ ֆինանսների նախարարություն      
	15.07.2026թ.

	
	N 01/9-1/19132-2026



	[bookmark: _Hlk201571229]      ՀՀ վարչապետի աշխատակազմի ղեկավարի 10.07.2026թ. № 02/16.5/23778-2026 գրությանը կից ներկայացված ՀՀ կառավարության որոշման նախագծի վերաբերյալ, որով առաջարկվում է կառավարության պահուստային ֆոնդից 75.0 մլն դրամ հատկացնել ՏԿԵ նախարարությանը՝ «Մերիդիան» էքսպո կենտրոնի հարակից հատվածի համայնքային ենթակայության տակ գտնվող 7.0 հազ. քմ տարածքի ասֆալտապատման աշխատանքների իրականացման համար, հայտնում ենք, որ կառավարության պահուստային ֆոնդից գումարի տրամադրման վերաբերյալ առարկություններ չունենք, հաշվի առնելով, որ աշխատանքները նախատեսվում է իրականացնել ՄԱԿ-ի Կենսաբանական բազմազանության մասին կոնվենցիայի կողմերի 17-րդ համաժողովի (COP17) շրջանակներում։
Միաժամանակ հաշվի առնելով, որ Նախագծի հիմնավորմամբ նշվում է, որ այս պահին բացակայում է տարածքի ասֆալտապատման նախագծանախահաշվային փաստաթղթերը (հետևաբար պարզ չի անհրաժեշտ ֆինանսավորման ծավալը), հայտարարված չէ աշխատանքների կատարման մրցույթ, իսկ պահանջվող գումարի հաշվարկն իրականացվել է «Ճանապարհային դեպարտամենտ» հիմնադրամից աշխատանքային կարգով ստացված մոտավոր հաշվարկի հիման վրա, առաջարկում ենք առաջնորդվել «Գնումների մասին» ՀՀ օրենքի 15-րդ հոդվածի 6-րդ մասի հիմքով (մինչև ֆինանսական միջոցներ նախատեսվելը սույն օրենքով սահմանված կարգով կարող է կնքվել պայմանագիր` պայմանով, որ դրա շրջանակներում գնում կարող է կատարվել անհրաժեշտ ֆինանսական միջոցներ նախատեսվելու դեպքում)։ Արդյունքում բյուջետային ռեսուրսի արդյունավետ օգտագործման տեսանկյունից առավել հստակեցված կլինի պահանջվող ֆինանսական միջոցների չափը և հետագայում կարիք չի լինի իրականացնել վերաբաշխում (մրցույթի արդյունքում ավել գնառաջարկի ներկայացման պարագայում) կամ ունենալ խնայողություն (մրցույթի արդյունքում ցածր գնառաջարկի ներկայացման պարագայում)։        
	
 Ընդունվել է ի գիտություն: 


	

1.  ՀՀ շրջակա միջավայրի նախարարություն      
	
13.07.2026թ.

	
	N 1/06.2.4/6147        


	Ի կատարումն վարչապետի 2026 թվականի հուլիսի 10-ի №02/16.5/23778 հանձնարարականի՝ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2025 թվականի դեկտեմբերի 25-ի №1910-Ն որոշման մեջ փոփոխություններ և լրացումներ կատարելու, ինչպես նաև Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» որոշման նախագծի վերաբերյալ, հայտնում եմ, որ «Մերիդիան Հոլդինգ» ՓԲԸ-ի «Մերիդիան» էքսպո կենտրոնի հարակից տարածքում ասֆալտապատման ենթակա հատվածը վերջին չափագրական տվյալներով կազմում է մոտ 4000 քմ։ Շրջակա միջավայրի նախարարությունը բովանդակային առումով այլ առաջարկություններ չունի։
 
	

 Ընդունվել է:Կատարվել է համապատասխան փոփոխություն: 


	3.  Երևանի քաղաքապետարան      
	
10.07.2026թ.

	
	N 01/92509-26	



	Ի պատասխան Ձեր 2026 թվականի հուլիսի 9-ի № ԴԽ/23.1/26241-2026 գրության՝ հայտնում եմ, որ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, ինչպես նաև Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» որոշման նախագծի վերաբերյալ առարկություններ և դիտողություններ չկան:
 
	

 Ընդունվել է ի գիտություն: 




